 **Flora Cup 2016**

**JUHEND (2009 a.s)**

**Vanusegrupp:**

* 2009 a. ja hiljem sündinud poisid
* NB! Võistkondadel ei ole lubatud kasutada vastavale sünniaastale eelnenud aastal sündinud mängijaid!

**Osalejad:**

* Turniiril osaleb 24 võistkonda, kes on paigutatud 3-liikmelistesse alagruppidesse Alagruppide võitjad asuvad mängima play-off´is kohtadele 1-8, alagruppide teise koha omanikud kohtadele 9-16 ja kolmandad kohtadele 17-24
* Võistkondadel on kohustus täita turniiri ametlik registreerimisleht ning tuua see hiljemalt enne esimest oma võistkonna mängu korraldajale
* Võistkonna suurus on maksimaalselt 10 mängijat + treener

**Mänguaeg:**

* 1 x 16 minutit

**Mänguväljak:**

* EJL jalgpallihall
* Väravate suurus 5x2 meetrit, penaltipunkt 7,5 meetrit väravajoonest
* Meeskondade tehniline ala asub väljaku küljejoone taga, kus ei ole lubatud viibida lapsevanematel!
* Jooksvad vahetused on lubatud ainult tehnilisest alast
* Mängitakse paralleelselt neljal väljakul, mis on tähistatud numbritega 1; 2; 3 ja 4

**Varustus:**

* Võistkonnad peavad mängima erivärvilistes numbritega mängusärkides. Kui mõlemal võistkonnal on samavärvilised mängusärgid, siis on kohustatud särgid vahetama või kasutama korraldaja poolt tagatud eraldusveste mängugraafikus teisena (võõrsilvõistkonnana) märgitud võistkond
* Mängijatel on kohustus kanda säärekaitsmeid
* Turniiri ametliku mängupalli suurus on nr. 3

**Mängu formaat:**

* 4 + 1 mängijat väljakul
* Edasi-tagasi vahetused
* Väravavaht alustab mängu jalaga
* Audid mängitakse lahti vastavalt üldtunnustatud FIFA jalgpallireeglitele, kuid eakohaselt!
* Mängu avalöögist ei ole lubatud sooritada otse pealelööki väravale
* Mängitakse ilma suluseisuta

**Turniirisüsteem:**

* Moodustatakse A; B; C; D; E; F; G; H alagrupp, igasse gruppi loositakse 3 võistkonda.

 \* alagrupis mängivad kõik kõigiga

 \* võit annab tabelisse 3 punkti, viik 1 punkti, kaotus 0 punkti

 \* kui 2 või enam võistkonda koguvad alagrupis sama arv punkte, selgitatakse paremusjärjestus järgnevate kriteeriumide alustel:

* 1. omavaheliste mängude tulemused
	2. omavaheliste mängude väravate vahe
	3. üldine väravate vahe
	4. suurem löödud väravate arv
	5. väiksem sisse lastud väravate arv
	6. penaltid 7,5m (esimese eksimuseni!)
* Peale alagrupifaasi mängitakse veerandfinaalid, kus vastavalt alagrupimängude tulemustele lähevad esimeses tabelipooles kokku A1-B1, C1-D1, E1-F1, G1-H1 positsioonidel olevad võistkonnad, teises tabelipooles 2. positsioonidel olevad võistkonnad ja kolmandas tabelipooles 3. positsioonidel olevad võistkonnad.
* Peale veerandfinaale moodustuvad erinevatel tabelipooltel poolfinaalid ning nende mängude tulemuste alusel mängitakse välja lõppkohad 1-8, 9-16 ja 17-24.

\* kui lõppkohtade mängus on seis peale normaalaega viigiline, selgitatakse paremusjärjestus penaltide löömisel. **NB! Penalteid lüüakse esimese eksimuseni!**

**Distsiplinaarkaristused:**

* Kaks kollast kaarti samas mängus tähendab eemaldamist
* Eemaldatud mängija peab väljakult koheselt lahkuma ning tema võistkond jätkab mängimist arvulises vähemuses. Eemaldatud mängija peab vahele jätma järgmise mängu

**Autasustamine:**

* Turniiri esikolmiku võistkondi autasustatakse karika, medalite ja esikoha mängijaid Nike´i meenetega.
* Eriauhinnad individuaalselt silmapaistvamatele mängijatele.

**TÄHELEPANU!**

VÕISTKOND, KES RIKUB **JÄMEDALT** TURNIIRI HEAKORDA/REEGLEID, KASUTAB VANEMAT VÕI MÄNGUKEELU ALL OLEVAT MÄNGIJAT, EEMALDATAKSE TURNIIRILT!

OSAVÕTUTASU EI KOMPENSEERITA.